Cea mai valoroasă colecție de monede din lume va fi scoasă la licitație, după ce a fost ținută ascunsă 100 de ani
După moartea magnatului danez al untului, Lars Emil Bruun, în 1923, s-a descoperit că testamentul lui conținea o cerință neobișnuită: colecția sa vastă de monede, bancnote și medalii, adunate în peste șase decenii, trebuia păstrată ca rezervă de urgență pentru colecția națională a Danemarcei timp de 100 de ani, în caz că avea să fie vreodată distrusă, scrie CNN. Acum, la un secol de la moartea lui Bruun, primele piese din colecția sa personală de 20.000 de monede rare și foarte valoroase vor fi vândute la licitație.